alexandrainst/scandi-wiki huggingface dataset:
Ragnar Sandbæk

Ragnar Sandbæk (født 25. juni 1945 på Nordrollnes i Ibestad kommune i Troms) er en norsk trålfisker, lærer, fiskeribyråkrat, forfatter, skribent og musiker. 

Han er utdannet ved Universitetet i Bergen og Statens Forvaltningshøgskole. Han var ansatt i Fiskeridirektoratet fra 1978 som fiskerirettleder i Vestvågøy kommune i Lofoten. Han ble senere seksjonssjef i Fiskeridirektoratet i Bergen. Han ledet regjeringens Havbruksoffensiv i perioden 1991–1993. 

Han debuterte som skjønnlitterær forfatter i Gyldendals Debutantantologi 1976.

Musiker 
Sammen med kirurg, gitarist og kapellmester Eivind Witsø startet han bandet DR FISH i 1980, med blant andre forfatter Frank A. Jenssen på bass. DR FISH hadde sin foreløpig (per desember 2021) siste konsert i Danmark i august 2016. Sandbæk er tekstforfatter og vokalist.

Priser 
 Nordnorsk Magasins novellekonkurranse 1983 (novellen «Kikkerten»)
 NRK P2s novellekonkurranse 1986 (novellen «Morgen er for meg»)
 Morgenbladet/Samtidens skrivekonkurranse om Samfunnsdiagnoser: Hva er Samtiden? 2014 (artikkelen «Survival of the fittest i møte med tidsånden»)

Bibliografi 
 Barents Blues, dikt, Gyldendal Norsk Forlag 1980
 Pater i grønn Peugeot, dikt og noveletter, Gyldendal Norsk Forlag 1982
 Fiskeripolitikk i lokalsamfunnet, fagbok, Tiden 1988, ny revidert utgave 1992
 Fjæra, dikt- og billedbok (akvareller og fotos) sammen med kunstneren Lars Lerin, Forlaget Syntryck 1991
 Fiskeren, fartøyet og fangsten, fagbok (godkjent lærebok VK I), Landbruksforlaget 1995
 Forholdsregler mot haien, dikt, Orkana forlag 2000
 Kystsoneplanlegging - premisser, plan, prosess, fagbok, Juul forlag 2003
 Båten som bedrift, medforfatter, fagbok, Juul forlag 2009
Gutten i samsonposten, noveller, Kolofon Forlag 2021

Diskografi 
 «Jeg bor i Lofoten/Herregud så syk jeg er», singel, S-forlaget 1983
 «Vi har prøvd og fortalt det i alle år…,», LP, S-forlaget 1983
 «Jeg bor i Lofoten», CD, Sentralforlaget AS 2013

Referanser 

Norske forfattere
Norske musikere
Fødsler i 1945
Personer fra Ibestad kommune
VM i innebandy for menn 2016

Innebandy-VM 2016 for menn var det 11. verdensmesterskapet i innebandy for menn og ble arrangert i Riga i Latvia fra 3. til 11. desember 2016. Finland tok sin tredje verdensmestertittel etter å ha slått Sverige i finalen på straffeslag i Arena Riga.

Arenaer

Kvalifiserte nasjoner

Seeding
Lagene ble fordelt i fire potter basert på verdensrankingen.

Innledende runde

Gruppe A

Gruppe B

Gruppe C

Gruppe D

Plasseringskamper

13.-16.-plass

9.-12.-plass

5.-8.-plass

Sluttspill

Play-off

Kvartfinaler

Semifinaler

Bronsefinale

Finale

Plasseringer

Sluttplassering 
{| class="wikitable"
|- bgcolor="#efefef"
! width=80px  | Plass
! width=150px | Lag
|-
| bgcolor="gold" align=center | Gull
| 
|-
| bgcolor="silver" align=center | Sølv
| 
|-
| bgcolor="cc9966" align=center | Bronse
| 
|-
|align=center | 4.-plass
| 
|-
|align=center | 5.-plass
| 
|-
|align=center | 6.-plass
| 
|-
|align=center | 7.-plass
| 
|-
|align=center | 8.-plass
| 
|-
|align=center | 9.-plass
| 
|- 
| align="center"| 10.-plass
| 
|- 
| align="center"|11.-plass
| 
|- 
| align="center"|12.-plass
| 
|-
| align="center"|13.-plass
| 
|-
| align="center"|14.-plass
| 
|-
| align="center"|15.-plass| 
|-
| align="center"|16.-plass| 
|}

 All-starlag 
All-starlaget ble annonsert 11. desember 2016:Målvakt: Forsvarsspiller: Forsvarsspiller: Midtspiller: Angrepsspiller: Angrepsspiller: 

 Andre tildelinger Mest verdifulle spiller:'''

Referanser

Eksterne lenker
 

Innebandy-VM
Innebandy i 2016
Innebandy i Latvia
Internasjonale mesterskap i 2016
Internasjonale mesterskap i Latvia
Sport i Latvia i 2016
Sport i Riga
Adel Mojallali

Adel Mojallali (; født 21. mars 1993) er en iransk padler som konkurrerer i kano.

Han representerte Iran under Sommer-OL 2016 i Rio de Janeiro, der han ble utslått i semifinalen i C-1 200 meter.

Referanser

Eksterne lenker 
 

Iranske padlere
Deltakere for Iran under Sommer-OL 2016
Padlere under Sommer-OL 2016
Fødsler i 1993
Liu Yuexi

Liu Yuexi (født 10. november 1968 i Heilongjiang) er en kinesisk tidligere skøyteløper som deltok i nasjonale og internasjonale konkurranser i hurtigløp på skøyter og representerte Kina.

Sesongen 1989/90 kvalifiserte hun seg for de asiatiske vinterleker i hurtigløp på skøyter som gikk på Makomanai Open Stadium i Sapporo, Japan. Her gikk hun både  meter og  meter, noe som ga en 12.-plass på  meteren og en 8.-plass på  meteren.

Sesongen 1991/92 kvalifiserte hun seg for OL-deltagelse i hurtigløp på skøyter som gikk i Albertville, Frankrike. Der fikk hun gå både 500 meter hvor hun fikk en 19.-plass og  meter hvor hun fikk en 22.-plass.

Personlige rekorder

Referanser

Eksterne lenker 
 
  Liu Yuexi på Jakub Majerski's Speedskating database (Adelskalender distanser og sammenlagt)
  Liu Yuexi (OL-resultater 1992 + feilinklusjon av resultat fra Enkeltdistanse-VM 2015) på ISU sine nettsider. (noen resultater)
  Liu Yuexi (OL-resultater 1992 + feilinklusjon av resultat fra Enkeltdistanse-VM 2015) på The-Sports.org (noen resultater)

Kinesiske skøyteløpere
Deltakere for Kina under Vinter-OL 1992
Skøyteløpere under Vinter-OL 1992
Artikler i skøytesportprosjektet
Personer fra Heilongjiang
Fødsler i 1968
Tarjei Sandvik Moe

Tarjei Sandvik Moe (født 24. mai 1999) er en norsk skuespiller, mest kjent for rollen som Isak Valtersen i NRK-serien Skam. Moe hadde hovedrollen i seriens tredje sesong, høsten 2016. Sammen med Henrik Holm, som spilte kjæresten Even, vant han publikumsprisen Folkets favoritt under Gullruten 2017 for sin innsats som Isak i serien. Moe var dessuten nominert i klassen Beste mannlige skuespiller.

Skuespillerkarrieren

Gjennombruddet i Skam 
Moe hadde hovedrollen i tredje sesong av suksess-serien Skam,  som hadde premiere høsten 2016. Han var elev på Hartvig Nissens skole, den samme skolen der mye av handlingen i Skam foregikk. I september 2016 var han gjest på underholdningsprogrammet Skavlan sammen med Josefine Frida Pettersen, som spiller Noora i Skam.

Profesjonell skuespiller 
Etter videregående ble Tarjei Sandvik Moe teaterskuespiller. Etter flere roller i Antiteateret og en rolle i musikalen Grease på Chateau Neuf i Oslo, ble han i 2018 engasjert som skuespiller på Oslo Nye Teater. Der spilte han blant annet i en teateroppsetning basert på Elena Ferrantes romaner som med en fellesbetegnelse kalles Napoli-kvartetten. Han hadde en av de to hovedrollene i spillefilmen En affære, som var regissert av Henrik Martin Dahlsbakken, som var ferdig innspilt i 2017, men hadde premiere først høsten 2018. Han hadde også en mindre rolle i Dahlsbakkens familiefilm Gledelig jul, som hadde premiere i desember 2020. Våren 2021 fikk han svært gode anmeldelser for rolleprestasjonen i Oslo Nyes oppsetning av teatermonologen 20. november.

Familie 
Moe er barnebarn av skuespilleren Torgils Moe.

Filmografi

Teater

Referanser

Eksterne lenker   
 
 
 

Norske skuespillere
Vinnere av Gullrutens publikumspris
Skam
Åndalsnes ungdomsskole

Åndalsnes ungdomsskole er en ungdomsskole i Åndalsnes i Rauma i Møre og Romsdal.

Referanser

Eksterne lenker 
 Rauma kommune. Åndalsnes ungdomsskole

Byggverk i Rauma
Ungdomsskoler i Møre og Romsdal
Emballasje

Emballasje er produkter som anvendes til innpakning, oppbevaring, beskyttelse og transport av varer fra produsent til forbruker. Emballasje brukes både til råvarer og bearbeidede varer og kan være fremstilt av mange forskjellige materialer som glass, tre, plast, metall eller papir.

Emballasje er utformet etter det den skal brukes til: flasker, dåser, esker og poser.

Emballasjetyper 
 Primær emballasje er den beholder eller innpakning som en vare kommer i. Når emballasjen brytes nås det endelige produkt.
 Sekundær emballasje kalles også multipakkemballasje. Det er emballasje som samler et antall produkter i en større enhet som gjør det lettere å håndtere i forretningen. Fjernes den sekundære emballasjen endrer det ikke varen eller produktet.
 Tertiær emballasje eller transportemballasje, er emballasje, som benyttes ved håndtering av varer i transport for å gjøre transporten lettere eller beskytte varen.

Det er ved lov fastsatt at matvarer og medisinalvarer ikke må fraktes på paller av tre. Derfor er det de senere år oppstått mange mindre virksomheter som produserer industrispesifikk emballasje av bølgeplast, kanalplast, skumgummi, plastbeholdere med mere.

Eksterne lenker 
 

Matkonservering
Avfall
Materialer
Glass
Papir
Plast
Hendrik Bonmann

Hendrik Bonmann (født 22. januar 1994) er en tysk fotballspiller som spiller for den tyske klubben TSV 1860 München.

Referanser

Eksterne lenker 
 

Tyske fotballspillere
Fotballspillere for FC Schalke 04
Fotballspillere for Rot-Weiss Essen
Fotballspillere for BV Borussia 09 Dortmund
Fødsler i 1994
Felix Passlack

Felix Passlack (født 29. mai 1998) er en tysk fotballspiller som spiller for Borussia Dortmund.

Referanser

Eksterne lenker 
 

Tyske fotballspillere
Fotballspillere for BV Borussia 09 Dortmund
Fotballspillere for TSG 1899 Hoffenheim
Fotballspillere for Norwich City FC
Fotballspillere for Fortuna Sittard
Personer fra Bottrop
Thomas Tuchel

Thomas Tuchel (født 29. august 1973) er en tysk fotballtrener og tidligere fotballspiller.

Meritter 
Chelsea FC
 UEFA Super Cup (1): 2021
 UEFA Champions League (1): 2020/2021

Referanser

Eksterne lenker 
 

Tyske fotballspillere
Tyske fotballtrenere
Fotballspillere for FC Augsburg
Fotballspillere for SV Stuttgarter Kickers
Fotballspillere for SSV Ulm 1846
Fotballtrenere for 1. FSV Mainz 05
Fotballtrenere for BV Borussia 09 Dortmund
Fotballtrenere for Paris Saint-Germain FC
Fotballtrenere for Chelsea FC
Personer fra Landkreis Günzburg
Kävlingeån

Kävlingeån eller Lödde å er et vassdrag i midtre Skåne. Kävlingeån er en av Skånes tre største åer (de to andre er Helge å og Rönneå). Lengden er på cirka 50 km, inklusive kildetilflytende cirka 90 km. Flodområdet er på cirka 550 km², og nedbørsfeltet på 1203,8 km2.

Kävlingeån kommer fra Vombsjön og rinner ganske rett vestover, i begynnelsen - gjennom Vombsänkan - med en svak dragning mot nord, men etter Kävlinge i klart sørvestlig retning straks sør for samfunnet Löddeköpinge, der åen kalles Lödde å. Mellom Vikhög og Bjärred munner åen ut i Lommabukten. Området ved munningen er et naturreservat.

Sidetilfytende åer er Klingavälsån fra venstre og Bråån fra høyre. Kildetilflytende er Björkaån (også kalt Tolångaån eller Vollsjöån) som kommer til Vombsjön østfra, fra nordlige del av Sjöbo kommun.

Forekommende fisker 
Følgende 28 fiskearter forekommer i Kävlingeån 
Abbor
Bekkeniøye
Brasme
Flire
Gjedde
Gjørs
Hork
Karpe
Karuss
Krøkle
Lake
Laks
Laue
Mort
Nipigget stingsild
Regnlaue
Regnbueørret
Sandkryper
Skrubbe
Smerling
Steinsmett
Suter
Sørv
Trepigget stingsild
Vederbuk
Ål
ørekyt
Ørret

Referanser

Eksterne lenker 
 

Elver i Skåne län
Kävlinge kommune
Sjöbo kommune
Lund kommune
Eslöv kommune
Caracolla

Caracolla eller karakoll er en stridsform for kavaleri som formodentlig ble utviklet i Europa på 1500-tallet. 

Karakollen går slik til at enheten stiller opp med en rett front mot fienden med et dyp av 4 - 6 rytterledd og med en luke mellom hver ekvipasje i sideledd som godt og vel rommer én rytter. Det første leddet avfyrer sine pistoler i trav, vender hesten, rider tilbake i luken mellom radene og stiller seg sist i kørn. Underveis lader rytterna sina pistoler på slik at de når de kommer lengst frem kan skyte igjen.

Hensikten med karakollen er å tilføye fienden så store tap at man kan bryte igjemnom fiendens linjer, eller helt enkelt å spre så meget skrekk at den motstående enheten gripes av panikk og flykter fra slagfeltet. 

Mot pikbevæpnet infanteri fungerer teknikken, men mot infanteri med ildvåpen kommer trolig det betydelig dyrere kavaleriet til å lide større tap enn infanteristene.

Den fremstående taktikeren og strategen Gustav II Adolf som i krigen med polakkene (1617-1629) erfarte og tok inn over seg det polskr rytteriets voldsomma angrep med blanke våpen i full galopp eller sporstrekk, kom til den oppfatning at karakollen i trav var avleggs. Overtakelsen av den polske erfaring med hestens dynamikk under angrepet med blanke våpen gav en stor del av Gustav II Adolfs fremganger i trettiårskrigen. Gustav II Adolfs etterfølgere delte den oppfatningen och under den skånske krig var svenska kavaleri- og dragonenheter strengt forbudt å karakollere. 

Tilsvarende teknikk har i visse land også blitt benyttet for fotfolk, da kalt enfilade.

Litteratur
John Cruso: Militarie Instructions for the Cavallrie
F. La Noue: Discours Politiques et Militaires
C. Oman: The Art of War in the Sixteenth Century

Kavaleri
Lille-Armenia

Lille-Armenia (armensk: , Pokr Hajk; latin: Armenia Minor) er det området som var befolket av armenere vest og nordvest for oldtidens kongedømme Armenia. Dette kongedømmet besto av Stor-Armenia. Regionen ble senere samlet i et armensk theme under Østromerriket.

Referanser

Litteratur 
 
 

Armenias geografi‎
Armenias historie
Johan Arild Aarli

Johan Arild Aarli (født 1. mai 1936) er en norsk pensjonert nevrolog og tidligere president for World Federation of Neurology. Han var fra 1985 til 1988 dekan ved det medisinske fakultet ved Universitetet i Bergen.

Bakgrunn og utdannelse 
Johan Arild Aarli er sønn av bygdebokforfatteren Ånen Årli (1902–1982) og han er oppkalt etter sin bestefar Johan Ånensen Årli.

Karriere 
Aarli studerte medisin ved Universitetet i Bergen og ble uteksaminert i 1961. I 1969 spesialiserte han seg som nevrolog og ble dr.med. i 1972. Han ble professor i nevrologi ved Universitetet i Bergen i 1977, (fra 2006 professor emeritus). Han var også overlege ved nevrologisk avdeling på Haukeland universitetssykehus i Bergen i 1977 og var det til han pensjonerte seg. Aarli har skrevet over over 300 vitenskapelige artikler, samt flere bøker.

I perioden 1982 til 1984 var Aarli prodekan og dekanus i perioden 1985 til 1988 for det medisinske fakultet ved Universitetet i Bergen.

President for World Federation of Neurology 
Aarli ble i 2005 valgt til president for World Federation of Neurology (WFN). Han var president i en fireårsperiode til 2009. Tidligere var han visepresident fra 2001 til 2005. Aarli var initiativtaker og jobbet for å få Kina med i WFNs organisasjon og lyktes med det, han jobbet også for å kartlegge fordelingen av nevrologisk kompetanse på verdensbasis og spesielt i Afrika. I Afrika var det enkelte land der det ikke var en eneste nevrolog.

Aarli og WFN fikk opprettet en WHO-divisjon for mental sykdom, rusmisbruk og nevrologiske forstyrrelser.

Den Norske Nevro-literære Klubb 
Den Norske Nevro-Litterære klubb består av en liten gruppe hjernespesialister med interesse også i kunstnerisk og historisk retning. Her er Aarli medlem og han har vært med å utgi en rekke nevrolitterære bøker sammen med andre medlemmer av klubben. Gruppens medlemmer har gjennom årene holdt en rekke foredrag og publisert tallrike artikler og bøker i grenselandet mellom kunst, historie og nevrologi. Bøker som Hjernen og kunsten (2005), Hjernen og kulturen (2006) og The Brain and the Arts (2008), er utgitt sammen, der de fleste medlemmene av klubben har bidratt i ulik grad.

Utmerkelser 
Aarli ble i 1996 utnevnt til ridder av 1. klasse av St. Olavs Orden.

Æresmedlemskap 
 The American Neurological Association (ANA)
 The American Academy of Neurology (AAN) 
 The Association of British Neurologists
 The French Society of Neurology

Bibliografi 
 1987 Hodepine - Fra folkemedisin til legevitenskap
 2012 Hjernens leger - de første nevrologene i Norge (Ragnar Stien & Johan A. Aarli)
 2014 The History of the World Federation of Neurology - The First 50 Years 
 2016 De 700 kjevhende menn - en bok om venstrehendthet

Referanser 

Norske nevrologer
Norske medisinprofessorer
Professorer ved Universitetet i Bergen
Riddere av 1. klasse av St. Olavs Orden
Personer fra Kvinesdal kommune
Fødsler i 1936
VAR Healthcare

VAR Healthcare (tidligere PPS) er et digitalt støtteverktøy for helsesektoren, med kunnskapsbaserte prosedyrer og tilhørende kunnskapsstoff til bruk i praktisk utøvelse, kvalitetssikring og dokumentasjon og kompetanseutvikling.

VAR Healtcare er utviklet i Norge og er et nettbasert produkt som leveres av Cappelen Damm Akademisk.

Historien 
Bakgrunnen for VAR Healthcare var de nye helselovene og helse- og kvalitetsreformen som kom i 2000 og 2001 i Norge, med økte krav til koordinering og kvalitetssikring av helsetjenestene. Samtidig ble det stilt krav fra myndighetene om økt bruk av IKT for å effektivisere, samordne og bedre kommunikasjonen mellom virksomheter og institusjoner. VAR Healthcare (PPS) startet som et offentlig forsknings- og utviklingsprosjekt (OFU) i Innovasjon Norge i 2001. Rikshospitalet HF, Sykehuset Telemark HF og Høgskolen i Østfold var samarbeidspartnere i prosjektet og var med i utvikling og testing, som ble gjennomført i perioden 2001–2003.

I arbeidet med utviklingen av PPS (Praktiske Prosedyrer i Sykepleietjenesten) bidro Innomed/Medinnova (etablert av Helsedirektoratet på oppdrag fra Helse- og omsorgsdepartementet) som konsulenter. Første versjon av PPS var klar i 2003, og året etter ble det opprettet et samarbeid med Kompetanseutviklingsprosjektet for å spre systemet i kommunehelsetjenesten. Arendal og Lillehammer kommune, samt Langerud sykehjem var med som samarbeidspartnere. Prosjektet ble avsluttet i 2005 med implementering av resultatene fra kommuneutprøvingen. Idéhaver og gründer av PPS var Marit Landsem Berntsen, forlagssjef i Universitetsforlaget med helsefag som et av sine hovedområder. Hun etablerte Akribe forlag i 1999. Norsk Sykepleierforbund gikk inn som eier i av Akribe fra 2001, blant annet for å sikre videreutvikling og drift av PPS og ivareta resultatene fra OFU-prosjektet. I 2004 ble forlaget etablert som aksjeselskapet Akribe AS. Våren 2012 ble Akribe AS solgt til Cappelen Damm AS, der PPS ble etablert som en egen avdeling i forlaget. I 2016 byttet PPS navn til VAR Healthcare.

Eierstruktur og ledelse 
VAR Healthcare er en del av Cappelen Damm Akademisk. Avdelingssjef og produktsjef er Ann Kristin Rotegård.

Eksterne lenker 
 
 Cappelen Damm Akademisk
 PPS Danmark

Norske programvareselskaper
Samfunnsbedriftene

Samfunnsbedriftene (fra 2001 til 2020: KS Bedrift) er en nærings- og arbeidsgiverforening for samfunnsbedrifter i Norge. Foreningen hadde 569 medlemsbedrifter per 3. oktober 2022, fordelt på aksjeselskaper, samvirkeforetak, interkommunale selskaper, kommunale og fylkeskommunale foretak (KF/ FKF), § 27-selskaper, men også ideelle organisasjoner og stiftelser. Bedriftene er fordelt på flere bransjer, som energi, avfall, havn, brann og redning, vann og avløp, revisjon, helse og eiendom. Samfunnsbedriftene er ledet av administrerende direktør Øivind Brevik. Styreleder er Pål Smits, administrerende direktør i Lindum AS. Per 3. oktober 2022 hadde Samfunnsbedriftene 32 årsverk. Inntil 31. desember 2013 var KS Bedrift en del av KS. Fra 1. januar 2014 har Samfunnsbedriftene (da KS Bedrift) vært en selvstendig organisasjon.

Arbeidsgiverservice 
Samfunnsbedriftene yter arbeidsgiverservice til sine medlemmer, og er motstykket til fagforeninger for ansatte i bedriftene under forhandlinger av tariffavtaler. Medlemsbedriftene i Samfunnsbedriftene er i dag tilknyttet én av fire selvstendige tariffavtaler: Hovedtariffavtalen (HTA), Hovedtariffavtalen for konkurranseutsatte bedrifter (Bedriftsavtalen), og Energiavtale I og II.

Næringspolitikk 
Næringspolitisk jobber Samfunnsbedriftene spesifikt for følgende bransjer: avfall, energi, havner samt brann og redning. Målet er å sikre gode rammevilkår for medlemsbedriftene. Det utøves påvirkningsarbeid mot Stortinget, embetsverket og andre beslutningsorganer. Samfunnsbedriftene er medlem av ulike interesseorganisasjoner i Brussel, og har gjennom disse en påvirkningskanal inn mot relevante beslutningsorganer i EU. Samfunnsbedriftene har egne bransjestyrer for henholdsvis avfall, energi, havn samt brann og redning. Disse er satt sammen av medlemsbedriftene. Bransjestyrene jobber med spesifikke næringspolitiske saker i medlemmenes interesse. Representanter for bransjestyrene deltar også i tarifforhandlinger.

Juridiske tjenester 
Samfunnsbedriftene har advokater som yter juridisk service og advokattjenester til medlemsbedriftene, blant annet knyttet til selskapsorganisering.

Historikk 
Samfunnsbedriftene fikk sitt navn i 2020, da organisasjonen endret navn fra KS Bedrift. KS Bedrift ble i sin tur formelt opprettet i 2001, da organisasjonen ble utskilt fra KS. KS Bedrift var opprinnelig representert i sentrale styringsorganer i KS, men ble 1. januar 2014 en egen juridisk enhet med samarbeidsavtale med KS. Navnet KS Bedrift går tilbake til 1995, da det ble opprettet en egen seksjon i KS som tok seg av de kommunalt eide bedriftenes behov.

Referanser

Eksterne lenker 
 KS-Bedrifts offisielle nettsted

Norske arbeidsgiverforeninger
Arkadij Rotenberg

Arkadij Romanovisj Rotenberg (russisk: Аркадий Романович Ротенберг, 1951) er en russisk forretningsmann og oligark. 

I 2015 eide han 51% av Stroygazmontazh (SGM-gruppen), et bygningsselskapet for gassledninger og infrastruktur av strøm i Russland, med Gazprom som største kunde. I 2014 var han nummer 375 på listen av verdens rikeste menn av tidsskriftet Forbes, med en personlig formue anslått til 4 milliarder dollars. Senere har han overført store verdier til sønnen Boris.

Han er regnet som en av Vladimir Putins innerste krets med konfidanter. De er barndomsvenner, og har hatt judo som felles interesse. Etter studier tok han seg jobb som judotrener, og fikk med Putins hjelp på 1990-tallet startet judoklubben «Yavara-Neva» i St Petersburg, men internasjonal suksess. I 2000 var Putin blitt president, og fikk stiftet «Rosspirtprom», et statseid selskap som kontrollerte 30% av Russlands vodkaproduksjon, med Rotenberg som direktør. I 2001 stiftet de to brødrene Rotenberg banken SMP-bank, og brukte banken til å skaffe seg fotfeste innenfor bygningsindustrien. «Stroigazmontazh» ble stiftet i 2008, da Gazprom solgte fem underselskaper, og ga det nystiftede firmaet spesielt gode vilkår som underleverandør. I forberedelsene til Sotsji-OL fikk firmaer kontrollert av Rotenberg oppdrag verdt syv milliarder dollar. Etter Russlands anneksjon av Krim i 2014 fikk firmaet også i oppdrag å bygge Kertsjbroen. I mars 2014 innførte USA personlige sanksjoner mot firmaene.

I 2021 ble Putin anklaget for å ha bygget seg et storslått palass ved Svartehavet. Rotenberg sto da fram, og erklærte at palasset var hans eget.

Han er også eieren av det russiske ishockey-klubben FK Dinamo Moskva, og siden 2013 medlem av det internasjonale judo-forbundets hovedstyre.

Referanser

Eksterne lenker 
 
 

Personer fra Sankt Petersburg
Russiske forretningsfolk
Nexanstårnet

Nexanstårnet, også kjent som Haldentårnet og Pex-tårnet, er et 120 meter høyt fabrikktårn i Halden bygget i betong. Tårnet ble satt opp i 1992 av Alcatel som del av fabrikken for produksjon av PEX-kabler. Bygget er per 2020 Norges høyeste bygning.

Da Pex-tårnet ble bygget i Halden var det 100 meter høyt. I 2000 splittet Alcatel ut det meste av sin kabelvirksomhet og etablerte Nexans. Samtidig avsluttet de aktiviteten på Økern og det 62 meter høye Kabeltårnet der. Selskapet bygget på 20 meter til tårnet i Halden i 2010 og Nexanstårnet ble med det Norges høyeste bygning.

Nytt Nexans-tårn 
I 2021 la ledelsen i Nexans frem planer for bygging av et enda høyere tårn, denne gangen planlagt til mellom 140 og 150 meter. Kilder spriker på hva den nye høyden vil bli. Byggestart for dette nye tårnet var i april 2022, og det bygges mindre enn 300 meter vestlig for det eksisterende tårnet. Formålet med det nye pex-tårnet er produksjon av subsea-kabler.

Allerede 1. juli 2022 var ytterveggene i det nye tårnet høyere enn det gamle tårnet. Drøyt to uker senere var støpningen av vegger avsluttet og tårnet var da, ifølge lokalavisen Halden Arbeiderblad, 155 meter høyt. Arbeid pågår ennå noen måneder for å lage nødvendige gulv- og etasjenivåer, og få på plass nødvendig teknisk utrustning.

Referanser

Galleri 

Byggverk i Halden
Tårn i Norge
Byggverk fullført i 2010